Onda intensifica les mesures de seguretat per a la Fira - Diari Millars, informació local en valencià.
S’utilitzaran elements antiatropellament en actes multitudinaris.
Així ho ha anunciat l’alcalde d’Onda, Ximo Huguet, després de la Junta Local de Seguretat que ha presidit amb el Subdelegat de Govern a Castelló, David Barelles, i en la qual ha estat present la regidora de Policia Local, Mari Carmen Aguilella. Durant la reunió, s’ha establit el dispositiu de seguretat de la Fira d’Onda, en la qual Policia Local i Guàrdia Civil, coordinaren les seues forces per a donar cobertura a qualsevol incidència que puga sorgir.
A més, s’han perfilat els detalls d’un dispositiu de festes que torna a fer especial èmfasi en la seguretat en els esdeveniments on es produeixen grans concentracions de persones, tenint en compte a més, els últims atemptats perpetrats a Barcelona i Cambrils. En este sentit, Huguet ha destacat que “seguirem les recomanacions del Govern, vigilant especialment el control dels accessos als vehicles en diferents zones de la ciutat amb vehicles de policia, bol·lards i obstacles pesats, entre altres mesures que ja es van aplicant habitualment, al que se sumen dispositius amb més agents desplegats entre la Policia Local i la Policia Autonòmica, que actuaran de manera coordinada al costat d’altres cossos com a Protecció Civil”.
Post més nousSurt una convocatòria de cinc places d’agent de la policia local de Borriana
Post més vellsEl ple d’Almassora aprova adaptar la plaça Botànic a xiquets amb discapacitat física i visual